b'\n_START_ARTICLE_\nPedagogika na prostem\n_START_PARAGRAPH_\nPedagogika na prostem izhaja iz pedagogike, ki s svojim didakti\xc4\x8dnim izhodi\xc5\xa1\xc4\x8dem izpostavlja prostor kot klju\xc4\x8den dejavnik vzgojno-izobra\xc5\xbeevalnega u\xc4\x8dinkovanja._NEWLINE_Na\xc4\x8drtovanje in organizacija vzgojno-izobra\xc5\xbeevalne dejavnosti, vsebin in metod se prepleta s skrbnim upo\xc5\xa1tevanjem prostora in vsega kar nas obdaja. Prostor, ki se uporablja v u\xc4\x8dne ali vzgojne namene je lahko popolnoma, delno ali sploh ni institucionaliziran (npr. u\xc4\x8dilnica, planinska pot, divjina/gozd), kar pomeni, da se na\xc4\x8drten proces vzgoje in izobra\xc5\xbeevanja lahko izvaja v ustanovi (\xc5\xa1oli) in prostorih, ki so temu namenjeni (npr. u\xc4\x8dilnica, predavalnica, ra\xc4\x8dunalnica), ni pa nujno. Vzgojno-izobra\xc5\xbeevalna dejavnost se lahko odvija "na prostem", to je v prostorih, ki jim pou\xc4\x8devanje ni primaren namen, npr. gledali\xc5\xa1\xc4\x8de, tovarna, gosti\xc5\xa1\xc4\x8de, pla\xc5\xbea, kmetija. Pedagogiko na prostem enostavneje razumemo kot del izvajanja pouka, ki se po \xc5\xa1olskem u\xc4\x8dnem na\xc4\x8drtu ne odvija zgolj v u\xc4\x8dilnici, ampak tudi kje drugje, npr. v parku, na igri\xc5\xa1\xc4\x8du, v muzeju, v lokalnem okolju. Predstavlja pomembnej\xc5\xa1e vodilo organizacije in izpeljave t.i. \xc5\xa1ol v naravi, letovanj, kolonij, taborjenj, \xc5\xa1olskih izletov in ekskurzij. _NEWLINE_S poudarkom na prostoru in prostosti deluje kot pedago\xc5\xa1ka disciplina, ki medsebojno prepleta izvorno sorodne pedago\xc5\xa1ke nazore oz. koncepte, npr. do\xc5\xbeivljajsko pedagogiko, gozdno pedagogiko, okoljsko vzgojo, izkustveno u\xc4\x8denje. \xc4\x8ceprav ti izhajajo iz skupne reformske paradigme, zavzema pedagogika na prostem, s stali\xc5\xa1\xc4\x8da pedagoga (u\xc4\x8ditelja, vzgojitelja, mentorja) predvsem prostost. Strokovnjak s podro\xc4\x8dja, ki ima mo\xc5\xbenost stopiti izven u\xc4\x8dilnice, lahko raz\xc5\xa1iri prostor pedago\xc5\xa1kega u\xc4\x8dinkovanja, torej pove\xc4\x8da prilo\xc5\xbenosti vzgojno-izobra\xc5\xbeevalnega delovanja. Za u\xc4\x8dinkovito doseganje u\xc4\x8dnih ciljev, lahko pouk v prid spremembi prostora, izkoristka objektivnih danosti okolja in gibanja v njem, spretno uravnava z rekreativnimi, \xc5\xa1portnimi in ustvarjalnimi dejavnostmi, spodbuja izku\xc5\xa1nje in refleksijo ter bolje se\xc5\xbee v razvoj ve\xc5\xa1\xc4\x8din in kompetenc ter celostnega razvoja posameznika.'